El nou aparcament d’Ausiàs March albergarà 68 places
2025-07-24

Les obres de construcció del nou aparcament, situat en l’Avinguda Ausiàs March i al costat de l’estació de metro de Burjassot-Godella, avancen a bon ritme. Pròximament, la ciutadania de Burjassot disposarà d’un nou espai, públic i gratuït, per poder estacionar els seus vehicles, tant cotxes com motocicletes, amb una capacitat total de 68 places.

El nou aparcament, que comptarà amb les seues corresponents places per a conductors amb discapacitat, contribuirà a descongestionar una zona del municipi fins ara limitada a l’hora d’estacionar, proveint als conductors de 68 noves places. A més, el nou aparcament inclourà també un nou pipican.